# Προς την

**Alpha Bank**

Οι υπογράφοντες την παρούσα, ως νόμιμοι εκπρόσωποι της εταιρίας/ατομικής επιχείρησης με την επωνυμία που εδρεύει και έχει ΑΦΜ (εφεξής «**Επιχείρηση**»),

# αφού έλαβαν υπόψη ότι:

Η Επιχείρηση έχει συνάψει με το ίδρυμα πληρωμών «Nexi Πληρωμών Ελλάς Ανώνυμη Εταιρία» και διακριτικό τίτλο

«Nexi Πληρωμών Ελλάς» (εφεξής «**NEXI**») και αριθμό Γ.Ε.Μ.Η 161553201000, την υπ’αριθ………………../……….(ημερομηνία) Σύμβαση συνεργασίας με επιχειρήσεις για την υπηρεσία αποδοχής Καρτών, με την οποία η Επιχείρηση αναλαμβάνει την υποχρέωση να δέχεται Κάρτες ως μέσο εξόφλησης του αντιτίμου των Συναλλαγών που πραγματοποιούνται στην Επιχείρηση και η NEXI αναλαμβάνει την υποχρέωση να πληρώνει το προαναφερθέν αντίτιμο στην Επιχείρηση (εφεξής «**Σύμβαση**»).

Η Επιχείρηση τηρεί καταθετικό λογαριασμό με ΙΒΑΝ … (εφεξής «**Λογαριασμός**») στο πιστωτικό ίδρυμα με την επωνυμία Alpha Τράπεζα Α.Ε., με έδρα στην Αθήνα, οδός Σταδίου, αρ. 40, Τ.Κ. 102 52, Αθήνα, με αριθμό Γ.Ε.ΜΗ. 159029160000 (εφεξής «**Alpha Bank»**), στον οποίο χρεοπιστώνονται τα ποσά που προκύπτουν από την κατά τη Σύμβαση εκκαθάρισης των Συναλλαγών που πραγματοποιούνται στην Επιχείρηση με Κάρτες.

Με τη Σύμβαση, η Επιχείρηση έχει αναλάβει, μεταξύ άλλων, την υποχρέωση να επιστρέφει στη NEXI τα ποσά που έχει προηγουμένως αχρεωστήτως λάβει στον Λογαριασμό της, σύμφωνα με τις ειδικότερες, κατωτέρω αναφερόμενες, διατάξεις της Σύμβασης.

# Ε ξ ο υ σ ι ο δ ο τ ο ύ μ ε

αφενός τη NEXI να εντέλλεται την Alpha Bank, και αφετέρου την Alpha Bank να εκτελεί τις εν λόγω εντολές ως εξής:

1. Να αναστέλλει προσωρινά το δικαίωμα της Επιχείρησης να χρεώνει με οποιοδήποτε τρόπο τον Λογαριασμό με το ισόποσο των ποσών των κατωτέρω υπό α. έως γ. Συναλλαγών και να διατηρεί αυτά στον Λογαριασμό μέχρι τη λήψη εντολής από τη NEXI είτε απόδοσής τους στην Επιχείρηση είτε χρέωσης αυτών, ολικά ή μερικά, στον Λογαριασμό, κατά τα αναφερόμενα στην επόμενη παράγραφο 2 του παρόντος, στις ακόλουθες περιπτώσεις, καθώς και σε κάθε άλλη περίπτωση απαιτείται για την άσκηση των δικαιωμάτων της NEXI σύμφωνα με τη Σύμβαση:

α. Επιστροφή του αντιτίμου, ολικά ή μερικά κατά περίπτωση, μέσω της Συσκευής POS, σε περίπτωση επιστρο- φής αγαθών και/ή μη χρησιμοποίησης μέρους ή του συνόλου των υπηρεσιών (παράγραφος 4.6.2 της Σύμ- βασης).

β. Αμφισβήτηση για οποιονδήποτε λόγο Συναλλαγής από Κάτοχο (παράγραφος 14.3 και 18.4 της Σύμβασης).

γ. Πραγματοποίηση Συναλλαγής από την Επιχείρηση με Κάρτα, για την οποία Συναλλαγή η Nexi υποψιάζεται ότι έχει λάβει χώρα απάτη στον τομέα των πληρωμών, όπως ιδίως σε περίπτωση αποδοχής Κάρτας κατά παράβαση των υποχρεώσεων που έχουν αναληφθεί από την Επιχείρηση σύμφωνα με τη Σύμβαση (παρά- γραφοι 3.4, 18.5 και 18.6.3 της Σύμβασης).

1. Να χρεώνει/πιστώνει τον ως άνω Λογαριασμό με τα ποσά:

α. Των Πιστωτικών Δελτίων που η Επιχείρηση εκδίδει υπέρ Κατόχων (παράγραφος 4.6 της Σύμβασης).

β. Των Αμφισβητήσεων Συναλλαγών με Κάρτα που έγιναν αποδεκτές από την NEXI ή τον Οργανισμό Καρτών, τα σήματα του οποίου φέρει η Κάρτα που χρησιμοποιήθηκε (παράγραφος 14.3 της Σύμβασης).

γ. Των ποσών των Συναλλαγών στην περίπτωση γ. της προηγούμενης παραγράφου 1 του παρόντος που κατα- δείχθηκε ότι ήταν προϊόν απάτης.

1. Οι κατά τα ανωτέρω πράξεις και συναλλαγές (παράγραφοι 1 και 2 του παρόντος) θα διενεργούνται από την Alpha Bank κατ’ απόλυτη προτεραιότητα έναντι οποιασδήποτε άλλης δέσμευσης ή χρέωσης του Λογαριασμού, για ο- ποιαδήποτε αιτία.
2. Σε περίπτωση που το υφιστάμενο υπόλοιπο του Λογαριασμού δεν επαρκεί για την κάλυψη ολόκληρου του πο- σού της Συναλλαγής στις περιπτώσεις υπό α. έως γ. της παραγράφου 1 του παρόντος προς δέσμευση ποσού, εξουσιοδοτούμε, άλλως εντελλόμεθα, την Alpha Bank να αναστέλλει προσωρινά το δικαίωμα της Επιχείρησης να χρεώνει με οποιοδήποτε τρόπο τον Λογαριασμό με το ισόποσο του ποσού της Συναλλαγής στις περιπτώσεις α. έως γ. της παραγράφου 1 του παρόντος μέχρι τη συμπλήρωση του ως άνω ποσού της Συναλλαγής σύμφωνα με τις σχετικές οδηγίες της NEXI.
3. Σε περίπτωση κατά την οποία το υφιστάμενο υπόλοιπο του Λογαριασμού κατά τη στιγμή της κατά την παρά- γραφο 2 του παρόντος ανωτέρω χρέωσης, δεν επαρκεί για την ολοσχερή εξόφληση του επιστρεπτέου ποσού, εξουσιοδοτούμε, άλλως εντελλόμεθα την Alpha Bank να χρεώνει τον Λογαριασμό οποτεδήποτε υπάρχει σε αυ- τόν διαθέσιμο υπόλοιπο, μέχρι την εξόφλησή του.
4. Οι κατά τα ανωτέρω υπό 1 και 5 πράξεις και συναλλαγές δεν προϋποθέτουν την προηγούμενη ενημέρωσή μου από την Alpha Bank, ούτε την προηγούμενη έγκρισή μου. Αναγνωρίζω ότι αυτές γίνονται κατ’ εξουσιοδότηση και εντολή μου στο πλαίσιο της αποτελεσματικής λειτουργίας της Σύμβασης και της άσκησης των δικαιωμάτων της Nexi δυνάμει της Σύμβασης, όπως και ότι η Alpha Bank ουδεμία υποχρέωση έχει να εξετάζει το περιεχόμενο και την αιτία της εντολής της NEXI προς αυτή, και κατά συνέπεια η Alpha Bank ουδεμία σχετική ευθύνη έχει και η Επιχείρηση αναγνωρίζει έναντι της Alpha Bank την ορθότητα των ως άνω ενεργειών και παραιτείται από κάθε δικαίωμα αμφισβήτησης αυτών έναντι της τελευταίας.
5. Η παρούσα εξουσιοδότηση και εντολή συμφωνείται ανέκκλητη ως αφορώσα στο συμφέρον και την προστασία της NEXI σύμφωνα με τα άρθρα 218 και 724 του Αστικού Κώδικα και θα ισχύει ακόμη και σε περίπτωση συνδρο- μής κάποιας εκ των περιπτώσεων των άρθρων 223 και 726 του Αστικού Κώδικα. Εάν παρά ταύτα η Επιχείρηση

εκδηλώσει με οποιονδήποτε τρόπο τη βούλησή της να την ανακαλέσει, η μεν Alpha Bank υποχρεούται να ενη- μερώσει άμεσα την NEXI, η δε τελευταία δικαιούται να καταγγείλει τη Σύμβαση εκ μόνου του λόγου αυτού σύμ- φωνα με τη διάταξη της παραγράφου 20.2.2(η) της Σύμβασης.

1. Για την εκτέλεση της Σύμβασης καθώς και για τους σκοπούς της ως άνω πληρεξουσιότητας και εντολής, η Επι- χείρηση δηλώνει ρητώς ότι παραιτείται από κάθε δικαίωμα να επικαλεσθεί τυχόν επαγγελματικό και/ή το ειδικό τραπεζικό απόρρητο που απορρέει από το νόμο ή/και από συμφωνία μεταξύ της Επιχείρησης και της Alpha Bank ή/και της NEXI.
2. Τυχόν όροι με κεφαλαία στο παρόν θα έχουν την έννοια που τους αποδίδεται στη Σύμβαση, εκτός εάν ορίζεται διαφορετικά στο παρόν.

/ /

(τόπος) (ημερομηνία)

Για την εξουσιοδοτούσα Επιχείρηση